Mixail Kaveroçkin
Mixail Pavloviç Kaveroçkin (20 noyabr 1904, Qobustan, Şamaxı qəzası – 21 noyabr 1957, Bakı) — neftçi, Sosialist Əməyi Qəhrəmanı (1957), SSRİ Dövlət mükafatı laureatı (1951). Əmək fəaliyyətinə 1920-ci ildə başlamışdır. 1925–57-ci illərdə Azərbaycan SSR neft sənayesində çalışmışdır. Kaveroçkin açıq dənizdə (Xəzərdə) dərin neft quyusu qazmağın pionerlərindən olmuş, 1949-cu ildə Neft Daşlarında ilk kəşfiyyat quyusunu qazımışdır. 1955–57-ci illərdə Azərbaycan SSR Ali Soveti sədrinin müavini seçilmişdir. 2 dəfə Lenin ordeni və medallarla təltif edilmişdir.